****

**Република Србија**

**МИНИСТАРСТВО ГРАЂЕВИНАРСТВА,САОБРАЋАЈА И ИНФРАСТРУКТУРЕ**

Расписује

**ЈАВНИ ПОЗИВ**

ЗА ДОДЕЛУ СРЕДСТАВА ЗА ПОДРШКУ у примени напредних технолошких решења у области друмског транспорта и саобраћаја у јединицама локалне самоуправе на територији Републике Србије (у даљем тексту: Програм)

Министарство грађевинарства, саобраћаја и инфраструктуре на основу Закључка Владе 05 Број: 344-1460/2023 од 2. марта 2023. године којим је усвојен Програм подршке у примени напредних технолошких решења у области друмског транспорта и саобраћаја у јединицама локалне самоуправе на територији Републике Србије за 2023. годину, расписује јавни позив за доделу средстава за подршку у примени напредних технолошких решења у области друмског транспорта и саобраћаја у јединицама локалне самоуправе на територији Републике Србије, средстава опредељених Законом о буџету Републике Србије за 2023. годину (,,Сл.гласник РС“ број 138/22).

**КОРИСНИЦИ БЕСПОВРАТНИХ СРЕДСТАВА**

Право на коришћење бесповратних средстава има јединица локалне самоуправе која:

1. испуњава услове прописане Програмом,
2. приложи елаборат којим је предвиђена имплементација пројекта који доприноси

испуњењу циљева дефинисаних Програмом.

Јединица локалне самоуправе може поднети једну пријаву на јавни конкурс. Пријава на конкурс не може бити заједнички поднета од стране више јединица локалне самоуправе.

Градска општина, у складу са Законом о локалној самоуправи („Службени гласник РС”, бр. 129/07, 83/14 – др. закон, 101/06 – др. закон и 47/08), није јединица локалне самоуправе већ општина у оквиру јединице локалне самоуправе, односно града и не може да буде корисник бесповратних средстава у оквиру Програма.

**УСЛОВИ ЗА ДОБИЈАЊЕ СРЕДСТАВА**

Право на коришћење бесповратних средстава има јединица локалне самоуправе која испуњава следеће услове:

1. да је поднела попуњен пријавни формулар (Образац пријаве ПРИЛОГ 1) са

потребном документацијом у складу са Програмом и објављеним јавним конкурсом,

1. да јој рачун није у блокади у почевши од 1. јануара 2023. године,
2. да је приложила елаборат који садржи:

- детаљан опис функционалности пројекта који доприноси подизању капацитета

јединице локалне самоуправе у складу са циљевима Програма,

- детаљну техничку спецификацију (предмер и предрачун) радова, опреме и услуга,

које су неопходне у циљу реализације поднетог пројекта.

1. да је израђен детаљан акциони план пројекта са дефинисаном временском

динамиком спровођења активности и

1. да је израђен детаљан буџет пројекта.

Образац пријаве одштампан је уз овај програм и чини његов саставни део.

Министарство ће увидом у интернет страницу Народне банке Србије утврдити да ли јединица локалне самоуправе испуњава услов да јој рачун није у блокади почевши oд 1. јануара 2023. године.

**ФИНАНСИЈСКИ ОКВИР**

Министарство грађевинарства, саобраћаја и инфраструктуре додељује бесповратна средства у износу од максимално 50 одсто вредности пројекта.

Бесповратна средства се додељују у складу са наменом средстава. Трошкови укључују порез на додату вредност.

Средства ће бити пренета, по одобрењу пројекта, односно доношења Одлуке министра о додели средстава, јединици локалне самоуправе на основу Решења министра о наменском трансферу за реализацију конкретног пројекта.

Јединица локалне самоуправе, као корисник средстава је у обавези да наменски трансфер добијен по овом програму користи тачно у одређену сврху за коју је трансфер додељен, а у складу са закљученим уговором.

Активност за коју су одобрена средства, као и сва плаћања у вези са њеном реализацијом, мора бити започета након потписивања уговора, а плаћања извршена до 31. децембра 2023. године, док се правдање утрошених средстава мора извршити најкасније до 15. фебруара 2024. године. Неутрошена средства враћају се у буџет Републике Србије.

Јединица локалне самоуправе ће реализовати одобрени пројекат тако да обезбеди транспарентност у додели средстава, а у случају да је потребно објавити јавни позив или спровести поступак јавне набавке, у комисији ће учествовати и представник Министарства.

Одобрени износ средстава по овом Програму, а за реализацију конкретног пројекта, сматра се коначним одобреним износом за планирану намену у 2023. години. Министарство не преузима обавезу финансирања додатних трошкова. Уколико настану додатни трошкови у вези са реализацијом пројекта, потребна додатна средства мора обезбедити корисник средстава из сопствених прихода или из других извора финансирања (донације итд).

Средства се не могу користити за: заостале обавезе по основу такси и пореза, зајмове и рате за отплату кредита, трошкове гаранција, полисе осигурања, камате, трошкове банкарског пословања, курсне разлике, царинске трошкове, индиректне и административне трошкове, текуће трошкове, кредитирање трећих лица, прикупљање докумената за пријаву на конкурс и друге активности које нису у складу са наменом средстава.

**НАЧИН ПРИЈАВЉИВАЊА**

Прецизно и тачно попуњена пријава и пратећа документација шаље се препорученом поштом на адресу: Министарство грађевинарства, саобраћаја и инфраструктуре, ул. Немањина 22-26, 11000 Београд.

Пријаве се предају у коверти са назнаком „Пријава на конкурс – подршка примени напредних решења у области друмског транспорта и саобраћаја у јединицама локалне самоуправе”, са пуним називом и адресом пошиљалаца на полеђини коверте.

Скенирана пријава и пратећа документација се након формалног пријављивања на конкурс достављају Министарству грађевинарства, саобраћаја и инфраструктуре на мејл адресу [projekti@mgsi.gov.rs](mailto:projekti@mgsi.gov.rs) са назнаком „Пријава на конкурс – подршка примени напредних решења у области друмског транспорта и саобраћаја у јединицама локалне самоуправе”.

Пријава се подноси на Обрасцу пријаве датом у Прилогу 1 Јавног позива. Образац захтева је саставни део овог Јавног конкурса (Прилог 1) и може се преузети са званичне интернет презентације овог Министарства <https://www.mgsi.gov.rs/cir/dokumenti-list/89/172> .

Неблаговремене пријаве и пријаве које нису поднете на горе предвиђен начин се неће разматрати, о чему ће бити обавештен подносилац пријаве.

Јавни конкурс за подношење захтева за коришћење бесповратних средстава објављује се на званичној интернет презентацији Министарства [www.mgsi.gov.rs](http://www.mgsi.gov.rs).

Рок за подношење пријава је oд дана објављивања Јавног позива до утрошка средстава за ову намену.

**НЕОПХОДНА ДОКУМЕНТАЦИЈА**

Ради остваривања права на коришћење бесповратних средстава јединица локалне самоуправе је у обавези да достави следећу документацију:

1. Правилно попуњен пријавни формулар потписан од стране овлашћеног представника јединице локалне самоуправе - Образац пријаве у Прилогу 1,
2. Извод из одлуке о буџету Подносиоца пријаве са јасно обележеном позицијом на којој су предвиђена средства за суфинансирање пројекта са Изјавом о обезбеђеном износу средстава за суфинансирање пројекта. Уколико средства за суфинансирање пројекта нису предвиђена у моменту подношења пријаве доставља се изјава да ће средства за суфинансирање пројекта бити обезбеђена у року од десет дана од доделе средстава;
3. Оверен и потписан елаборат који садржи:

* детаљан опис функционалности пројекта који доприноси подизању капацитета у области друмског саобраћаја и транспорта јединице локалне самоуправе у складу са циљевима Програма,
* детаљну техничку спецификацију (предмер и предрачун) радова, опреме и услуга, које су неопходне у циљу реализације поднетог пројекта.

1. Оверен и потписан детаљан акциони план пројекта са дефинисаном временском динамиком спровођења активности,
2. Оверен и потписан буџет пројекта који садржи детаљни табеларни приказ структуре и динамике реализације трошкова на пројекту, са назначеним сопственим средствима уколико их јединица локалне самоуправе улаже у пројекат,
3. Презентацију предложеног пројекта.

У случају да предложени пројекат обухвата активности које се односе на набавку опреме и извођење радова на објектима и земљишту у складу са Законом о планирању и изградњи и сродним законима и подзаконским актима, подносилац пријаве доставља доказ о власништву објеката и земљишта на којима се планира извођење радова, као и пројектно техничку документацију за предметне радове и дозволе за извођење истих издате од стране надлежне институције.

**ЗАКЉУЧИВАЊЕ УГОВОРА**

Међусобна права, обавезе и одговорности у вези са коришћењем бесповратних средстава регулисаће се уговором. Уговор нарочито садржи новчани износ који се додељује за реализацију пројекта, намене за које се средства додељују, начин преноса бесповратних средстава и обавезу подносиоца пријаве да, уколико средства из буџета не реализује или их не искористи наменски, мора та средства да врати у буџет Републике Србије.

Министар на основу Одлуке о додели средстава потписује уговор са овлашћеним представником јединице локалне самоуправе.

Подносилац пријаве којем су средства одобрена, а није потписао уговор у року од 30 дана, сматраће се да је одустао од додељених средстава.

Уговор ступа на правну снагу датумом потписивања овлашћених лица уговорних страна.

**ПРАЋЕЊЕ РЕАЛИЗАЦИЈЕ АКТИВНОСТИ**

Министарство ће путем својих стручних служби обезбедити континуирано праћење реализације сваког одабраног пројекта са свих аспеката реализације (техничког, финансијског, правног и др.).

Корисник средстава је обавезан да у медијима и на промотивним материјалима, на јасан и недвосмислен начин, током реализације пројекта, наведе да се пројекат финансира из буџета Републике Србије, а на основу Програма који спроводи Министарство.

Корисник средстава дужан је да Министарству доставља редовне извештаје и другу финансијску документацију за спроведене активности како би Министарство имало увид у динамику реализације одобреног пројекта и увид у наменско трошење средстава, укључујући и коначни писани извештај.

**ОСТАЛЕ ИНФОРМАЦИЈЕ**

Све додатне информације заинтересовани могу добити на e mail адресу: [drumski@mgsi.gov.rs](mailto:drumski@mgsi.gov.rs) и број телефона: 2619-432.

ПРИЛОГ 1

Образац пријаве

**ПРИЈАВА ПРОЈЕКТА ЗА ПРОГРАМ ПОДРШКЕ ПРИМЕНИ НАПРЕДНИХ ТЕХНОЛОШКИХ РЕШЕЊА У ОБЛАСТИ ДРУМСКОГ ТРАНСПОРТА И САОБРАЋАЈА У ЈЕДИНИЦАМА ЛОКАЛНЕ САМОУПРАВЕ НА**

**ТЕРИТОРИЈИ РЕПУБЛИКЕ СРБИЈЕ ЗА 2023. ГОДИНУ**

1. **ОПШТИ ПОДАЦИ О ПРОЈЕКТУ**

|  |  |  |  |  |  |
| --- | --- | --- | --- | --- | --- |
| **1.1** | **ПОДНОСИЛАЦ ПРИЈАВЕ ПРОЈЕКТА** | | | | |
|  | **Град** |  | **Општина** | |
| **Назив** | | | |  |
| **Округ** | | | |  |
| **Одговорно лице**  **(Градоначелник/Председник општине)** | | | |  |
| **Адреса** | | | |  |
| **Контакт телефон (фиксни и мобилни)** | | | |  |
| **Интернет страница** | | | |  |
| **Адреса електронске поште** | | | |  |

|  |  |  |
| --- | --- | --- |
| **1.2** | **ОДГОВОРНО ЛИЦЕ ЗА ПРАЋЕЊЕ РЕАЛИЗАЦИЈЕ ПРОЈЕКТА - КООРДИНАТОР ПРОЈЕКТА** | |
| **Име и презиме** |  |
| **Контакт телефон (фиксни и мобилни)** |  |
| **Адреса електронске поште** |  |

|  |  |  |
| --- | --- | --- |
| **1.3** | **НАЗИВ ПРОЈЕКТА** |  |

|  |  |  |
| --- | --- | --- |
| **1.4** | **МЕСТО УЛАГАЊА** |  |

|  |  |  |
| --- | --- | --- |
| **1.5** | **УКУПНА ВРЕДНОСТ ПРОЈЕКТА** | |
| **Вредност пројекта без ПДВ** |  |
| **ПДВ (20%)** |  |
| **Вредност пројекта са ПДВ** |  |

|  |  |  |  |  |
| --- | --- | --- | --- | --- |
| **1.6** | **УЧЕШЋЕ МИНИСТАРСТВА ГРАЂЕВИНАРСТВА, САОБРАЋАЈА И ИНФРАСТРУКТУРЕ РЕПУБЛИКЕ СРБИЈЕ** | | | |
| **У висини од максимално 50%**  **вредности пројекта са ПДВ** |  | **% у односу на укупну вредност пројекта са ПДВ** |  |

|  |  |  |  |  |
| --- | --- | --- | --- | --- |
| **22**  **1.7**  **2.7** | **УЧЕШЋЕ ПОДНОСИОЦА ПРИЈАВЕ ПРОЈЕКТА** | | | |
| **Преостала вредност пројекта**  **са ПДВ** |  | **% у односу на укупну вредност пројекта са ПДВ** |  |

***Напомена:*** *Износи у табелама 1.5, 1.6 и 1.7 уписују се у динарима (РСД).*

**2. ОПИС ПРОЈЕКТА**

|  |  |
| --- | --- |
| **2.1** | **ОПИС ТРЕНУТНОГ СТАЊА - РАЗЛОЗИ ЗА РЕАЛИЗАЦИЈУ ПРОЈЕКТА *(највише 250 речи)*** |
|  |

|  |  |
| --- | --- |
| **2.2** | **ТЕХНИЧКИ ОПИС ПРОЈЕКТА *(највише 250 речи)*** |
|  |

|  |  |  |  |
| --- | --- | --- | --- |
| **2.3** | **ЦИЉЕВИ ПРОЈЕКТА** | | |
| **Општи циљ** | |  |
| **Рб** | **Специфични циљеви** | |
| **1.** |  | |
| **2.** |  | |
| **3.** |  | |
| **4.** |  | |
| **5.** |  | |

**3. ОПРАВДАНОСТ И ОДРЖИВОСТ ПРОЈЕКТА И ЕФЕКТИ ПРОЈЕКТА**

|  |  |
| --- | --- |
| **3.1** | **ОПРАВДАНОСТ ПРОЈЕКТА *(највише 250 речи)*** |
|  |

|  |  |
| --- | --- |
| **3.2** | **ОДРЖИВОСТ ПРОЈЕКТА *(највише 250 речи)*** |
|  |

|  |  |  |  |
| --- | --- | --- | --- |
| **3.3** | **ОЧЕКИВАНИ ЕФЕКТИ НАКОН РЕАЛИЗАЦИЈЕ ПРОЈЕКТА (максимално 1/2 стране)** | | |
| **Редни број** | **Назив** | **Број** | |
| **1.** |  | |  |
| **2.** |  | |  |
| **3.** |  | |  |
| **4.** |  | |  |
| **5.** |  | |  |

**4. ДОКУМЕНТАЦИЈА**

|  |  |  |  |  |
| --- | --- | --- | --- | --- |
| **5.1** | **Рб** | **Назив документа** | **ДА** | **НЕ** |
| 1. | Правилно попуњен Образац пријаве пројекта за Програм подршке примени напредних технолошких решења у области друмског транспорта и саобраћаја у јединицама локалне самоуправе на територији Републике Србије за 2023. годину. |  |  |
| 2.1 | Извод из одлуке о буџету са позицијом на којој су предвиђена средства за суфинансирање пројекта са Изјавом о обезбеђеном износу средстава за суфинансирање пројекта. |  |  |
| 2.2 | Изјава да ће средства за суфинансирање пројекта бити обезбеђена у року од десет дана од доделе средстава. |  |  |
| 3. | Оверен и потписан елаборат пројекта који садржи:   * детаљан опис функционалности пројекта који доприноси подизању капацитета у области друмског транспорта и саобраћаја јединице локалне самоуправе у складу са циљевима Програма, * детаљну техничку спецификацију (предмер и предрачун) радова, опреме и услуга, које су неопходне у циљу реализације поднетог пројекта. |  |  |
| 4. | Оверен и потписан детаљан акциони план пројекта са дефинисаном временском динамиком спровођења активности. |  |  |
| 5. | Оверен и потписан буџет пројекта који садржи детаљни табеларни приказ структуре и динамике реализације трошкова на пројекту, са назначеним сопственим средствима уколико их јединица локалне самоуправе улаже у пројекат (у ексел формату). |  |  |
| 6. | Презентација предложеног пројекта. |  |  |

Датум: Градоначелник/Председник општине

\_\_\_\_\_\_\_\_\_\_\_\_\_\_\_\_ М.П \_\_\_\_\_\_\_\_\_\_\_\_\_\_\_\_\_\_\_\_\_\_

ПРИЛОГ 2

**Програм подршке примени напредних технолошких решења у области друмског транспорта и саобраћаја у јединицама ЛОКАЛНЕ САМОУПРАВЕ НА ТЕРИТОРИЈИ РЕПУБЛИКЕ СРБИЈЕ за 2023. годину**

**I УВОДНЕ ОДРЕДБЕ**

Програмом подршке примени напредних технолошких решења у области друмског транспорта и саобраћаја у јединицама локалне самоуправе на територији Републике Србије (у даљем тексту: Програм) утврђује се распоред и коришћење средстава намењених за пројекте подршке примени напредних технолошких решења у области друмског транспорта и саобраћаја у јединицама локалне самоуправе на територији Републике Србије у 2023. години.

Средства намењена за реализацију Програма обезбеђенa су чланом 8. Закона о буџету Републике Србије за 2023. годину („Службени гласник РС”, број 138/22) у оквиру Раздела 22 – Министарство грађевинарства, саобраћаја и инфраструктуре; Глава 22.0 – Министарство грађевинарства, саобраћаја и инфраструктуре; Програм 0701 – Уређење и надзор у области саобраћаја; Функција 450 – Саобраћај; Програмска активност 0001 – Друмски транспорт, путеви и безбедност саобраћаја; Економска класификација 463 – Трансфери осталим нивоима власти, у укупном износу од 100.000.000,00 динара.

Програм спроводи Министарство грађевинарства, саобраћаја и инфраструктуре (у даљем тексту: Министарство).

Средства у максималном износу од 15.000.000,00 динара по одобреном пројекту опредељена су за реализацију пројеката којима се имплементирају напредна технолошка решења и апликације у области друмског транспорта, саобраћаја и одрживе мобилности којима се доприноси унапређењу протока и безбедности саобраћаја у градовима и општинама у Републици Србији.

**II ЦИЉЕВИ И НАМЕНА ПРОГРАМА**

Према подацима Републичког завода за статистику*,* број друмских моторних возила током 2021. године у Републици Србији значајно је порастао у односу на број возила регистрованих у 2020. години. Број први пут регистрованих мотоцикала у 2021. години у односу на претходну већи је за 20,2%, путничких аутомобила за 39,1%, аутобуса за 5%, теретних возила за 10,9%, прикључних возила за 8% и радних возила за 7,7%. Укупан број саобраћајних незгода са настрадалим лицима у 2021. години већи је за 11,8% у односу на 2020. годину. Највећи број саобраћајних незгода забележен је у насељима и износи 75,2% од укупног броја саобраћајних незгода.

Већи број моторних возила, а самим тим и учесника у саобраћају, захтевају континуиран рад на развоју и примени савремених технолошких решења која ће допринети унапређењу стања у области саобраћаја. а посебно у урбаним срединама у Републици Србији.

Општи циљ овог програма је системско унапређење области друмског транспорта и саобраћаја у градовима и општинама кроз примену напредних технолошких решења која треба да омогуће виши степен безбедности и надзора саобраћаја, развој одрживе урбане мобилности, подизање нивоа еколошке прихватљивости саобраћаја, као и повећање квалитета живота свих грађана.

Специфични циљеви Програма односе се на унапређење области друмског транспорта и саобраћаја у градовима и општинама у сферама:

1. Безбедности саобраћаја – кроз имплементацију саобраћајне инфраструктуре која треба да омогући већи степен безбедности учесника у саобраћају, смањење броја саобраћајних незгода нарочито са смртним и тешким телесним повредама и онима у којима су учесници пешаци и бициклисти;
2. Одрживе урбане мобилности и транспорта – кроз имплементацију решења која ће допринети афирмисању алтернативних видова превоза како би се смањили негативни утицаји саобраћај попут загушења, буке и загађења животне средине;
3. Уређења и надзора саобраћаја – кроз имплементацију уређаја за светлосну сигнализацију, надзор и праћење густине и осталих параметара саобраћаја, као и система за управљање саобраћајном сигнализацијом на најважнијим саобраћајним правцима и чвориштима.

**III КОРИСНИЦИ БЕСПОВРАТНИХ СРЕДСТАВА**

Право на коришћење бесповратних средстава има јединица локалне самоуправе која:

1. испуњава услове прописане овим Програмом,
2. приложи елаборат којим је предвиђена имплементација пројекта који доприноси испуњењу циљева дефинисаних Програмом.

Јединица локалне самоуправе може поднети једну пријаву на јавни конкурс. Пријава на конкурс не може бити заједнички поднета од стране више јединица локалне самоуправе.

Градска општина, у складу са Законом о локалној самоуправи („Службени гласник РС”, бр. 129/07, 83/14 – др. закон, 101/06 – др. закон и 47/08), није јединица локалне самоуправе већ општина у оквиру јединице локалне самоуправе, односно града и не може да буде корисник бесповратних средстава у оквиру Програма.

**IV УСЛОВИ ЗА ДОБИЈАЊЕ СРЕДСТАВА**

Право на коришћење бесповратних средстава има јединица локалне самоуправе која испуњава следеће услове:

1. да је поднела попуњен пријавни формулар (Образац пријаве) са потребном документацијом у складу са овим програмом и објављеним јавним конкурсом,
2. да јој рачун није у блокади у почевши од 1. јануара 2023. године,
3. да је приложила елаборат који садржи:

- детаљан опис функционалности пројекта који доприноси подизању капацитета јединице локалне самоуправе у складу са циљевима Програма,

- детаљну техничку спецификацију (предмер и предрачун) радова, опреме и услуга, које су неопходне у циљу реализације поднетог пројекта.

1. да је израђен детаљан акциони план пројекта са дефинисаном временском динамиком спровођења активности,
2. да је израђен детаљан буџет пројекта.

Образац пријаве дат је у Прилогу 1 и чини његов саставни део.

Министарство ће увидом у интернет страницу Народне банке Србије утврдити да ли јединица локалне самоуправе испуњава услов да јој рачун није у блокади почевши oд 1. јануара 2023. године.

**V ФИНАНСИЈСКИ ОКВИР**

Министарство грађевинарства, саобраћаја и инфраструктуре додељује бесповратна средства у износу од максимално 50 одсто вредности пројекта.

Бесповратна средства се додељују у складу са наменом средстава. Трошкови укључују порез на додату вредност.

Средства ће бити пренета, по одобрењу пројекта, односно доношења Одлуке министра о додели средстава, јединици локалне самоуправе на основу Решења министра о наменском трансферу за реализацију конкретног пројекта.

Јединица локалне самоуправе, као корисник средстава је у обавези да наменски трансфер добијен по овом програму користи тачно у одређену сврху за коју је трансфер додељен, а у складу са закљученим уговором.

Активност за коју су одобрена средства, као и сва плаћања у вези са њеном реализацијом, мора бити започета након потписивања уговора, а плаћања извршена до 31. децембра 2023. године, док се правдање утрошених средстава мора извршити најкасније до 15. фебруара 2024. године. Неутрошена средства враћају се у буџет Републике Србије.

Јединица локалне самоуправе ће реализовати одобрени пројекат тако да обезбеди транспарентност у додели средстава, а у случају да је потребно објавити јавни позив или спровести поступак јавне набавке, у комисији ће учествовати и представник Министарства.

Одобрени износ средстава по овом Програму, а за реализацију конкретног пројекта, сматра се коначним одобреним износом за планирану намену у 2023. години. Министарство не преузима обавезу финансирања додатних трошкова. Уколико настану додатни трошкови у вези са реализацијом пројекта, потребна додатна средства мора обезбедити корисник средстава из сопствених прихода или из других извора финансирања (донације итд).

Средства се не могу користити за: заостале обавезе по основу такси и пореза, зајмове и рате за отплату кредита, трошкове гаранција, полисе осигурања, камате, трошкове банкарског пословања, курсне разлике, царинске трошкове, индиректне и административне трошкове, текуће трошкове, кредитирање трећих лица, прикупљање докумената за пријаву на конкурс и друге активности које нису у складу са наменом средстава.

**VI НАЧИН ОБЈАВЉИВАЊА КОНКУРСА И ИЗБОР ПРИЈАВА**

Министарство ће након усвајања овог Програма расписати јавни конкурс. Конкурс ће бити објављен на српском језику у дневном листу који има покривеност на целој територији Републике Србије, као и на интернет страници Министарства <https://www.mgsi.gov.rs/>. Рок за подношење пријава је од дана објављивања конкурса до утрошка средстава.

Испуњеност услова за доделу средстава утврђује петочлана Комисија за оцену пријава и праћење реализације програма (у даљем тексту: Комисија) коју образује министар из реда запослених и ангажованих лица у Министарству, а чији чланови немају право на накнаду за рад остварен у оквиру Комисије.

Средства ће се додељивати по пристиглим пријавама – до утрошка средстава предвиђених за ову намену.

Датумом приспећа пријаве сматра се датум достављања последње допуне, односно комплетне документације у вези са поднетом пријавом на адресу за пријем поште Министарства.

У случају да је пријава непотпуна, подносилац пријаве ће бити обавештен да у року, не краћем од пет радних дана од достављања обавештења, допуни пријаву, а како би пријава била предмет разматрања на седници Комисије. Обавештење о потребној допуни пријаве доставља се подносиоцу пријаве на електронску адресу назначену за контакт у пријавном обрасцу. Уколико не поступи по обавештењу у наведеном року, сматраће се да пријава није комплетна и неће се разматрати.

Комисија разматра пријаве по редоследу приспећа комплетне документације. У поступку разматрања пријава, Комисија проверава формалну исправност докумената и утврђује испуњеност услова за доделу средстава, као и да ли су циљеви и активности из поднете пријаве у складу са циљевима Програма.

Комисија може извршити додатну проверу поднете документације, тражити додатне информације које се односе на план реализације пројектних активности и планирани буџет пројекта, обићи локацију на којој ће се пројекат реализовати, пре одлучивања о поднетој пријави, али само за подносиоца пријаве који је испунио формалне услове из програма и конкурса.

Комисија може, уз образложење, захтевати одређене измене предложених пројектних или других решења. У случају да подносилац пријаве не поступи по сугестијама Комисије у остављеном року, који не може бити дужи од осам дана, пријава ће бити одбачена.

Комисија може предложити министру, уз образложење, да се одобри реализација пројекта уз умањење буџета предложеног пројекта и/или уз умањење обима активности планираних предложеним пројектом.

На предлог Комисије министар доноси Одлуку о додели средстава, а потом се са изабраним корисником средстава потписује уговор.

Конкурсна документација се не враћа. На захтев подносиоца пријаве, коме није одобрен пројекат, могу се вратити достављена документа.

**VII НАЧИН ПРИЈАВЉИВАЊА**

Прецизно и тачно попуњена пријава и пратећа документација шаље се препорученом поштом на адресу: Министарство грађевинарства, саобраћаја и инфраструктуре, ул. Немањина 22, 11000 Београд.

Пријаве се предају у коверти са назнаком „Пријава на конкурс – подршка примени напредних решења у области друмског транспорта и саобраћаја у јединицама локалне самоуправе”, са пуним називом и адресом пошиљалаца на полеђини коверте.

Скенирана пријава и пратећа документација се након формалног пријављивања на конкурс достављају Министарству грађевинарства, саобраћаја и инфраструктуре на мејл адресу [projekti@mgsi.gov.rs](mailto:projekti@mgsi.gov.rs) са назнаком „Пријава на конкурс – подршка примени напредних решења у области друмског транспорта и саобраћаја у јединицама локалне самоуправе”.

Пријаве које нису поднете на горе предвиђен начин се неће разматрати, о чему ће бити обавештен подносилац пријаве.

**VIII НЕОПХОДНА ДОКУМЕНТАЦИЈА**

Ради остваривања права на коришћење бесповратних средстава јединица локалне самоуправе је у обавези да достави следећу документацију:

1. Правилно попуњен пријавни формулар потписан од стране овлашћеног представника јединице локалне самоуправе - Образац пријаве,
2. Извод из одлуке о буџету Подносиоца пријаве са јасно обележеном позицијом на којој су предвиђена средства за суфинансирање пројекта са Изјавом о обезбеђеном износу средстава за суфинансирање пројекта. Уколико средства за суфинансирање пројекта нису предвиђена у моменту подношења пријаве доставља се изјава да ће средства за суфинансирање пројекта бити обезбеђена у року од десет дана од доделе средстава;
3. Оверен и потписан елаборат који садржи:

* детаљан опис функционалности пројекта који доприноси подизању капацитета у области друмског саобраћаја и транспорта јединице локалне самоуправе у складу са циљевима Програма,
* детаљну техничку спецификацију (предмер и предрачун) радова, опреме и услуга, које су неопходне у циљу реализације поднетог пројекта.

1. Оверен и потписан детаљан акциони план пројекта са дефинисаном временском динамиком спровођења активности,
2. Оверен и потписан буџет пројекта који садржи детаљни табеларни приказ структуре и динамике реализације трошкова на пројекту, са назначеним сопственим средствима уколико их јединица локалне самоуправе улаже у пројекат,
3. Презентацију предложеног пројекта.

У случају да предложени пројекат обухвата активности које се односе на набавку опреме и извођење радова на објектима и земљишту у складу са Законом о планирању и изградњи и сродним законима и подзаконским актима, од подносиоца пријаве може се захтевати достављање доказа о власништву објеката и земљишта на којима се планира извођење радова, као и пројектно техничка документација за предметне радове и дозволе за извођење истих издате од стране надлежне институције.

**IX ЗАКЉУЧИВАЊЕ УГОВОРА**

Међусобна права, обавезе и одговорности у вези са коришћењем бесповратних средстава уређују се уговором. Уговор нарочито садржи новчани износ који се додељује за реализацију пројекта, намене за које се средства додељују, начин преноса бесповратних средстава и обавезу подносиоца пријаве да, уколико средства из буџета не реализује или их не искористи наменски, мора та средства да врати у буџет Републике Србије.

Министар на основу Одлуке о додели средстава потписује уговор са овлашћеним представником јединице локалне самоуправе.

Подносилац пријаве којем су средства одобрена, а није потписао уговор у року од 30 дана, сматраће се да је одустао од додељених средстава.

Уговор ступа на правну снагу датумом потписивања овлашћених лица уговорних страна.

**X ПРАЋЕЊЕ РЕАЛИЗАЦИЈЕ АКТИВНОСТИ**

Министарство ће путем својих стручних служби обезбедити континуирано праћење реализације сваког одабраног пројекта са свих аспеката реализације (техничког, финансијског, правног и др.).

Корисник средстава се обавезује да у медијима и на промотивним материјалима, на јасан и недвосмислен начин, током реализације пројекта, наведе да се пројекат финансира из буџета Републике Србије, а на основу Програма који спроводи Министарство.

Корисник средстава дужан је да Министарству доставља редовне извештаје и другу финансијску документацију за спроведене активности како би Министарство имало увид у динамику реализације одобреног пројекта и увид у наменско трошење средстава, укључујући и коначни писани извештај.